
The most important men of letters and scholar men in the press of 
that time were interested in the unity and unification of the language and 
suggested concrete ways of accomplishing it by pointing out the common 
nature of the language, reconsidering its Latin origin, organizing a scientific 
leadership in the field able to accomplish the unity of the language at 
grammar level. 


Matrice in nuce a esenței unei limbi, structura gramaticală este 
nivelul cel mai stabil și mai supus normării. Îndreptar științific în folosirea 
corectă a limbii, gramatica este direct responsabilă de substanţa unui 
idiom. În absenţa ei, aceasta ar fi o simplă acumulare de sunete și de 
cuvinte amorfe, inaptă de a exprima gândurile. Caracterul unitar al unei 
limbi este asigurat, în principal, de normele gramaticale la elaborarea și 
promovarea cărora, de-a lungul istoriei au conlucrat cele mai luminate minţi 
născute în sânul poporului nostru. Specialiști sau nu în domeniul lingvistic, 
majoritatea cărturarilor români din această perioadă și-au pus probleme de 
normare a limbii române. Aceste preocupări izvorăsc din dorinţa de a 
dovedi originea latină a limbii noastre și din idealul cultivării și unificării 
limbii române literare. 

Necesitatea realizării unităţii limbii, la nivel gramatical, este afirmată 
deopotrivă de redactorii și colaboratorii periodicelor din Transilvania. 
Încadrându-se în acest curent, loan Maiorescu observa la 1838 că „ne 
trebuie dar o gramatică românească și mai desăvârșită, rezemată pe 
principiile ei”!. Spre deosebire de celelalte compartimente ale limbii, 
gramatica reprezintă un aspect lingvistic mult mai unitar și mai stabil. 
„Categoriile cristalizate în cursul evoluţiei limbii și încetăţenite în procesul 
comunicării constituie tot atâtea elemente de unitate”?. 

Printre primii truditori în acest efort colectiv se numără Constantin 
Diaconovici Loga. Cărturarul a urmat Facultatea de Drept din Pesta și a 


1 I. Maiorescu, Asupra ortografiei române, în Foaie pentru minte, inimă și 

funcţionat ca profesor la Preparandia din Arad. În anul 1830 a fost numit 
director al Şcolilor Naţionale Grănicești din Caransebeș. Aici a pus bazele 
învățământului pedagogic înfiinţat de protopopul loan Tomiciu. Pentru 
luminarea neamului său a scris mai multe cărţi printre care Ortografia sau 
dreapta scrisoare ..., Gramatica românească, Epistolarul românesc, Viaţa 
Domnului nostru lisus Hristos și încă multe altele. 

Demne de luat în seama sunt cuvintele pe care le-a adresat cititorilor 
arătând că: „Aceste cărți s-au purtat și prin Ardeal, prin Tara Românească 
și prin Moldova, apoi cu deplină îndestulare le-au primit ca un lucru pentru 
luminarea tuturor românilor de oriunde se află sub soare”. 

C. D. Loga, împreună cu Țichindeal și Iorgovici, formează trilogia 
corifeilor bănăţeni. Au fost și alţii care în timpul lor au scris: astfel aflăm pe 
Grigore Montan „Învăţătoriu normalicesc” în Pesta, care scria versuri în 
cinstea unui negustor Anastasie Pulievici, sau alt învăţător din Lipova, 
Moise Bota, care scria versuri în cinstea episcopului Nestor loanovici, sau 
loan D. Ţincovici care traducea cântările bisericești și în sfârșit loan 
Teodorovici Nica, care scria versuri în cinstea împăratului Francisc I. 
Lucrările lor sunt însă atât de neînsemnate din punct de vedere literar, atât 
de puerile pentru vremea în care au fost scrise încât am socotit că e 
suficient doar o pomenire a numelui lor. 

După terminarea studiilor, Constantin Diaconovici Loga este numit 
învăţător la școala românească și cantor la biserica ortodoxă din Pesta. 
Printr-o intervenţie energică, Loga introduce în serviciul divin limba 
românească, în locul celei grecești. 

Ceea ce a făcut ca Loga să intre în istoria literaturii române este 
Gramatica românească pentru îndreptarea tinerilor (1822), în care încearcă 
să formeze noi termeni gramaticali, care însă nu au avut influenţa dorită 
asupra urmașilor. 

În articolele sale, cărturarul propune următoarele schimbări: 

1. Ortoepia (grăirea dreaptă) întrebuinţează 37 de litere împărţite în 
„sunătoare” și „nesunătoare” (vocale și consoane). Sunătoarele 
sunt „simple”: a, e, i, o, u și „năsoase”: ă și â. „Nesunătoarele sunt 
„buzoase”: b,v, m, p, f, „dinţoase”: s, z j, ţ, c, $, st, x, ps, 
„limboase”: d, t, l, n, și „gâtoase”: g, ch, h. Diftongii îi numește 
„cele alcătuite” și împarte în „arătate”: ai, ei, ii, oi, oa, ău și 
„ascunse”: ea, in, ia. 

Paranteza o numește „cuprinzătoare”; ghilimelele: „aducătoare“; 
liniuţa despărțirii: „odihnitoarea”; semnul strigării: „chiemătoarea” 
sau „minunătoarea”. 

2. Ortografia pledează pentru înlocuirea termenilor arhaici. 


3. Etimologia sau deducerea cuvintelor admite numai două genuri: 
masculin și feminin. Cazurilor le zice numitorul, născătorul, 
dădătorul, pârâtorul, chiemătorul și luătorul. 

4. Sintaxa. Propoziția o numește „încheietură” și are trei părți: 
subiect, obiect și predicat. 

5. Prozodia ne arată învăţătura ridicării și apărării tonului la silabe, la 
cuvinte și la ziceri întregi. 

Desigur, terminologia gramaticii ne face să zâmbim. Dacă însă 
curentul neologic nu lua alte direcţii, astăzi ni s-ar fi părut foarte normali 
termenii lui Loga. Preocupările sale în domeniul gramaticii trebuie admirate 
pentru că sunt o încercare originală, ceea ce dovedește că autorul avea o 
cultură superioară contemporanilor, care majoritatea compilau sau 
traduceau prost. 

Militând pentru stabilitatea gramaticală,l. Trăilă definește gramatica 
drept „procesul verbal al cărturarilor, cari au să stea în permanentă 
anchetă asupra stării actuale a unei limbi și au să constate din timp în timp 
rezultatele evoluţiei graiului, încât acesta s-a închegat sau ba la totalitatea 
poporului sau cel puţin la majoritatea lui. Limba nu este staţionară, prin 
urmare nici gramatica ei...”3. 

Accentuarea semnificației unei gramatici care să consfințească 
anumite norme unice, generale, rezultă din efortul intelectualilor de 
înfăptuire a unităţii gramaticale a limbii române. Nicolae Maniu sintetizează 
dorința unanimă: „un lucru, care să se întrebuinţeze și să se primească de 
tot neamul, precum ar fi o gramatică a limbii noastre”, dezvăluind, cu 
realism, funcţia ei unificatoare: „Pe astă cale am avea o Ortografie și o 
Gramatică de obște, de am ști de ce să ne ţinem”>. 

Timotei Cipariu publică cele mai multe articole cu privire la structura 
gramaticală și destinul acesteia, în ciclul din Organul luminării, cuprinzând 
capitole din lucrarea sa Principia de limbă și de scriptură. Aici, cărturarul 
tratează, succesiv, flexiunea părţilor de vorbire, ocupându-se din 
perspectivă diacronică, cu argumente istorice și raţionale, de clasa 
nominală, regimul declinărilor și comportamentelor cauzale, cu permanenta 
paralelă și comparaţie cu latina în explicarea formelor ivite în evoluţia limbii 
și motivarea lor, tipurile articolului, statutul său pronominal, poziţia sa, 
motivată tot istoric, flexiunea verbală, cu precizări asupra evoluției formelor 


3 I. Trăilă, Chestiuni ortografice, în Transilvania, XXVIII, 1898, nr. 1, p. 17. 

+ N. Maniu, Domnule redactor, în Foaie pentru minte, inimă și literatură, 1, 1838, 
nr. 14, p. 108-109. 

la diferite timpuri și moduri, recomandarea formelor corecte și 
condamnarea „smintelilor” unor scriitori. 

Într-un prin articol polemic, filologul de la Blaj revizuiește afirmaţiile 
lui Tincu Velia. Cărturarul este împotriva înlocuirii lui ei cu îi și a modificării 
pronumelor reflexive, la plural, argumentând: „Schimba-vom dar pe acestea 
toate, ca să avem pretutindeni uniformitate. A mea părere este, că nu; 
pentru că ce a zis duhul simetriei în limbă, trebuie să respectăm și să ne 
ajungă regularitatea””. 

Cipariu consideră că apostroful trebuie folosit numai la „lepădarea 
literelor elementare, iar nu și eufonice sau răzimătoare”& și prezintă 
principiul în funcţie de care se ghidează: „mi se pare că, trebuie să scriem, 
până vom scrie cu slove, pretutindeni precum grăim, numai să ne ferim de 
alte scălcieturi noi, ce ne dovedesc necunoștinţa limbii noastre și imitarea 
celor streine mai ales celor ungurești și nemţești, care gem pline de ș”*. 
Filologul ardelean se declară pentru întrebuinţarea echilibrată a lui ș în 
formarea cuvintelor. 

Cipariu face distincţia între formele gramaticale uitate sau rar 
folosite. El constată existenţa la singular și plural (feminin), a formei - 
minte, precum  calciaminte, imbracaminte şi abordează problema 
conjugatiunii tot din perspectivă istorică. Dacă la plural, înaintașii foloseau 
sântem, sânteți, în timpul său cărturarii utilizau formele sem, seți. În cazul 
auxiliarului voiu, în trecut, se întrebuința forma veri, la persoana a doua, în 
loc de vei, r-ul originar rămânând nemuiat. La fel, se întrebuința vrem, vreți 
în loc de vom, veți la viitor. 

Filologul ieșean G. Seulescu, cunoscut adversar și critic al lui Heliade 
Rădulescu, propunea, la 1839, diverse norme cu privire la terminaţiile 
substantivelor din limba română și rolul finalelor în structura acestora”. 
Seulescu accentuează importanţa deosebirii finalelor, „care la toate limbile 
înlesnesc înțelesul prin a le lor note caracteristice, ce le vom amalgama 
întruna”!!. În fixarea terminaţiei, filologul ieșean consideră că e preferabil 
să imităm „pe sora limbii noastre Italiana, care termină cuvintele sale în (0) 
și (a) în (i) și (e) deschis și cu un ton întreg rostite”!?. El pledează, totodată, 
6 T. Cipariu, Principia de limbă și scriptură XVII, în Organul luminării, |, 1847, nr. 
15-18. 

1 T. Cipariu, Însemnări filologice cu privire la cele din nr. 27, a Foii Domnule 

8 Ibidem. 

pentru eliminarea lui (u) și (i) finale, după modelul „limbilor scitice”, care se 
sfârșesc în consoană. 

Aparţinând în cea mai mare parte Bisericii Unite, grupul de 
intelectuali erudiți aparținând Şcolii Ardelene (mai importanţi au fost S. 
Micu-Klein, G. Șincai, P. Maior, Ion Budai-Deleanu) au profesat convingeri 
ideologice de tip iluminist-reformist, concretizate în încrederea nelimitată în 
virtuțile culturii și ale educaţiei ca factori de progres, în militantism 
naţional, anti-balcanism și anti-slavonism. Pe urmele cronicarilor din sec. al 
XVII-lea și mai ales ale lui Cantemir, savanții ardeleni, care studiaseră în 
Occident (Roma, Viena, Budapesta) și cunoșteau perfect limba latină 
împreună cu alte limbi moderne, care își redactau scrierile în latină și 
română, mai rar în germană sau maghiară, fac ideea originii romane 
„nobile” a poporului lor ideea-pivot și farul călăuzitor al activităţii lor 
militante concretizate în scrierea și publicarea de tratate de istorie, 
manuale de tot felul, gramatici, dicţionare, traduceri de filozofie, logică, 
teologie, cărţi de popularizare etc. Cărturarii acestei generaţii își dau seama 
de caracterul urgent al modernizării limbii scrise, ca premisă necesară a 
emancipării culturale a naţiunii române. Miza naţionale era enormă, pe 
umerii acestei generaţii aflându-se sarcina, asumată cu entuziasm și spirit 
de jertfă, de a acţiona, cu mijloace legale și pe tărâm cultural și educaţional 
pentru scoaterea poporului român din starea sa de inferioritate politică și 
socială în care ca „popor tolerat”, se afla în Principatul Transilvaniei de sute 
de ani. Scopul politic declarat al învăţaţilor militanţi din Şcoala Ardeleană 
era acela de a obţine pentru poporul lor statutul legal de „naţiune 
constitutivă” în Transilvania, alături de celelalte trei „naţiuni”, maghiară, 
săsească și secuie. Prin impunerea ideii latiniste și a principiului 
occidentalizării ca bază a modernizării limbii de cultură, acceptat aproape 
unanim de generaţiilor care i-au urmat, reprezentanţii Școlii Ardelene au 
jucat un rol istoric nu doar cultural, ci și politic de maximă importanţă. 

Clamată obsesiv, adesea cu nuanţe și interpretări inacceptabile 
pentru știința istorică și istorico - lingvistică modernă, teza latinităţii limbii 
române, ca limbă vorbită de „posteri Romanorum” în Dacia traiană (S. 
Micu, Gh. Șincai, Elementa lingua dacoromanae) este privită ca de la sine 
înţeles. Ca o axiomă este prezentată și ideea autohtonismului românilor în 
vechea Dacie și a continuității lor neîntrerupte în spaţiile locuite astăzi, cu 
atât mai mult cu cât în chiar aceeași perioadă, această continuitate a 
românilor în Transilvania începuse să fie, mai mult din raţiuni politice, 
contestată de autori germani precum Franz J. Sulzer (m. 1791), Joseph Carl 
Eder (1760-1881) și Johann Christian von Engel (1770-1814). Tonalitatea 
polemică va deveni din această cauză o constantă a discursului istoric al 


savanților transilvăneni, determinând nu o dată opţiuni teoretice exagerate 
în problemele limbii literare, cum ar fi purismul și etimologismul excesiv. 

Renunţțând la etnonimul savant valah, întrebuințat mai ales de 
învățații străini cu referire la români, cărturarii ardeleni întrebuinţează 
exclusiv termenul român, cu care desemnează adesea, printr-un fel de 
ambiguitate semi-intenţionată, nu doar pe românii ca atare, ci chiar pe 
romani! Ideea romană a fost acceptată unanim de generaţiile următoare de 
români, nu doar în Transilvania, ci și în Moldova și Muntenia, devenind o 
componentă centrală a discursului politic pașoptist și unionist, cu ample 
reverberaţii în discursul oficial din epoca rapidei modernizări a României în 
ultimele decenii ale secolului al XIX-lea. Peste câteva decenii această idee a 
luat, în special în Moldova și Muntenia, forme adesea fantasmagorice și 
grotești, așa încât reacţiile critice nu au întârziat să apară. Împărtășind în 
principiu ideea romanităţii, istoricul și omul politic moldovean Mihail 
Kogălniceanu se arată conștient de primejdiile exagerărilor latiniste și nu 
ezită să folosească termenul romanomanie, pentru a desemna formele 
patologice (și în fond nocive!) de „mândrie patriotică” manifestate de 
contemporanii săi. În textul franțuzesc al scrierii sale Histoire de la 
Valachie, Berlin, 1927, Kogălniceanu  ortografiază însă întotdeauna 
etnonimul românesc în forma român, în sintagme precum la lingua române, 
les mots româns etc.,la fel cum, în studiul publicat în limba germană la 
Berlin în 1837, atât în titlu (und Walachei. Românische oder wallachische 
Sprache und Literatur), cât și în cuprinsul textului, întrebuinţează forma 
etimologizantă cu o a etnonimului românesc. Nici în franceză, nici în 
germană, norma curentă nu a reţinut aceste forme etimologizante, ci pe 
cele cu u (roumain, respectiv rumânisch). 

Unul din obiectivele exprese ale cercetărilor sale, afirmă un Gh. 
Șincai, este acela de a pune în evidenţă în orice chip derivarea, prin 
corupere, a românei din latină. Cea mai elaborată concepţie despre 
procesul de transformare a latinei în limbile romanice și, implicit în română, 
o găsim la Petru Maior, singurul care a și reușit să își publice în timpul vieţii 
cele mai importante lucrări. Tenace și metodic, autorul Istoriei pentru 
începutul românilor în Dachia, tipărită la Buda în 1812, formulează o 
veritabilă teorie a originilor limbii române, ale cărei idei centrate sunt 
continuitatea în Dacia traiană a românilor, caracterul pur latinesc al limbii 
române, originea limbii noastre din latina clasică importată în Dacia de 
coloniștii romani veniţi aici în număr mare după războaiele dacice ale lui 
Traian. Prima din cele două „dissertaţii” publicate în anexa Istoriei și 
intitulată Pentru începutul limbei românești începe chiar cu o frază 
programatică: „Fiindcă limba cea românească e latinească, celui ce va să 


cerce începutul limbii românești îi este de lipsă mai înainte să aibă 
cunoscute întâmplările limbii latinești”. 

Orientarea pro-occidentală și obsesia latinităţii (în subsidiar și 
orientarea confesională pro-catolică a majorităţii cărturarilor ardeleni) au 
condus la o depreciere globală a tradiţiei culturale slavone la români. S. 
Micu și G. Șincai, de exemplu, îi invocă pe Dimitrie Cantemir, de la care 
preiau termenul de „barbarie” (barbaries) pentru a califica starea în care 
românii ar fi decăzut odată cu introducerea „limbii scrise a slavilor” 
(iteralem slavinorum lingua), în timpul conciliului de la Florenţa, în scopul 
expres de „a închide alor noștri orice cale spre sfânta unire cu Biserica 
Romană („hoc modo praecludere nostris omnem aditum ad s. unionem cum 
Eccl. Romana”). 

Elaborarea și publicarea de gramatici era privită de membrii 
generaţiei iluministe ca o datorie patriotică și o componentă centrală a 
pedagogiei sociale și naţionale căreia i se dedicaseră. Enunţată doar în 
treacăt de S. Micu și G. Şincai („maternam nostram linguam perficiamus”), 
această idee este expres formulată de un lenăchiță Văcărescu, pentru care 
gândul la „iubirea patriei, a vecinătăţii și a românilor ce vorbesc cu această 
limbă” sunt puternice motive pentru a lucra la o gramatică utilă „pentru 
binele, cinstea și folosul simpatrioţilor și a Patriei”. Budai-Deleanu își 
avertizează cititorii că nu a intenţionat, prin opţiunile și recomandările 
normative implicite pe care le-a inclus în lexiconul său, să îi determine pe 
vorbitori să-și schimbe felul natural de a vorbi, legitim în sine, ci de a oferi 
criterii de selecţie pentru limba literară comună („limba de obște la 
învățături”), care trebuie curăţită, regularizată și modernizată. Dintre 
periodicele transilvănene care au inserat în paginile lor informaţii despre 
activitatea Societății Academice Române cu privire la redactarea unei 
gramatici, esenţiale realizării unităţii limbii și cultivării ei, se numără 
Familia şi Arhivul pentru filologie și istorie. 

În Arhivul, Cipariu publică conţinutul părţii analitice (secţiunea a 
doua) din programa Societăţii Academice Române privind întocmirea 
gramaticii și expune raportul său în urma examinării lucrărilor înscrise la 
concurs. În opinia lui Cipariu, studiul Si consuetudo vincerit, vetus lex 
sermonis abolebitur îndeplinește toate condiţiile impuse de forul academic. 
Autorul manuscrisului explică, în detaliu, principiul ortografic etimologic 
adoptat de Societatea Academică Română, îl dezvoltă și-l confirmă prin 
argumentele cele mai solide. 

În discursul, ţinut cu ocazia aniversării a 25 de ani de la înfiinţarea 
Academiei Române, D. A. Sturdza sintetizează și elogiază activitatea acestui 
for în domeniul gramaticii. El amintește că în 1868, „Societatea a premiat 


manuscrisul gramaticii limbii române prezentat de Cipariu. Această lucrare 
(...) este, fără îndoială, până astăzi cel mai însemnat monument al 
gramaticii limbii noastre”!5, iar, după opt ani „s-a premiat, la 1876, partea a 
Il-a, Sintetica, prezentată la concurs de același autor”. 

În chestiunile privitoare la politica lingvistică naţională, între erudiţii 
români nu s-au manifestat disensiuni majore pe baze confesionale. Dincolo 
de fricțiunile și animozităţile aproape permanente dintre Biserica Greco - 
Catolică din Transilvania și Biserica Ortodoxă din Moldova și Muntenia, în 
deciziile majore privitoare la limba română de cultură unitară și unică s-a 
manifestat permanent un consens tacit. 

